CELEX: 32015D1064
Language: et
Date: 2015-07-02 00:00:00
Title: Nõukogu otsus (ÜVJP) 2015/1064, 2. juuli 2015, millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS)

3.7.2015   
            
            
               ET
            
            
               Euroopa Liidu Teataja
            
            
               L 174/21
            
         NÕUKOGU OTSUS (ÜVJP) 2015/1064,
   2. juuli 2015,
   millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 3. juulil 2013 vastu otsuse 2013/354/ÜVJP, (1) millega jätkati 1. juulist 2013 EUPOL COPPSi.
            
         
               (2)
            
            
               Nõukogu võttis 9. juulil 2014 vastu otsuse 2014/447/ÜVJP, (2) millega muudeti otsust 2013/354/ÜVJP ning pikendati EUPOL COPPSi kehtivust 1. juulist 2014 kuni 30. juunini 2015.
            
         
               (3)
            
            
               EUPOL COPPSi strateegilise läbivaatamise kohaselt tuleks missiooni pikendada veel 12 kuu võrra, kuni 30. juunini 2016.
            
         
               (4)
            
            
               Otsust 2013/354/ÜVJP tuleks seetõttu vastavalt muuta.
            
         
               (5)
            
            
               EUPOL COPPS viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2013/354/ÜVJP muudetakse järgmiselt.
   
               1)
            
            
               Artikli 12 lõige 1 asendatakse järgmisega:
               „1.   EUPOL COPPSi tegevusega seotud kulutuste katmiseks ette nähtud lähtesumma ajavahemikul 1. juulist 2013 kuni 30. juunini 2014 on 9 570 000 eurot.
               EUPOL COPPSi tegevusega seotud kulutuste katmiseks ette nähtud lähtesumma ajavahemikul 1. juulist 2014 kuni 30. juunini 2015 on 9 820 000 eurot.
               EUPOL COPPSi tegevusega seotud kulutuste katmiseks ette nähtud lähtesumma ajavahemikul 1. juulist 2015 kuni 30. juunini 2016 on 9 175 000eurot.”
            
         
               2)
            
            
               Lisatakse järgmine artikkel:
               „Artikkel 12a
               Projektiüksus
               1.   EUPOL COPPSil on projektiüksus missiooni eesmärkidega kooskõlas olevate ja volituste täitmist hõlbustavate projektide kindlaksmääramiseks ja rakendamiseks. EUPOL COPPSi volitustega seotud valdkondades ja oma eesmärkide toetamiseks aitab EUPOL COPPS asjakohaselt kaasa liikmesriikide ja kolmandate riikide poolt nende vastutusel rakendatavate projektide elluviimisele ja annab nendega seoses nõu.
               2.   Kui lõikest 3 ei tulene teisiti, on EUPOL COPPS volitatud kasutama liidu ja liikmesriikide või kolmandate riikide rahalist panust, et rakendada projekte, mille puhul on leitud, et need täiendavad järjekindlal moel EUPOL COPPSi teisi tegevusi, kui
               
                           a)
                        
                        
                           projekt on ette nähtud käesoleva otsuse finantsselgituses, või
                        
                     
                           b)
                        
                        
                           projekt lisatakse missiooni juhi taotlusel volituste kestuse ajal muudatusena nimetatud finantsselgitusse.
                        
                     Kui komisjon või kõnealused riigid on teinud ametliku ettepaneku, et nende rahalist panust haldaks EUPOL COPPS, sõlmib EUPOL COPPS komisjoni või kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUPOL COPPS on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel.
               Ühelgi juhul ei või panustavad riigid pidada liitu või kõrget esindajat vastutavaks EUPOL COPPSi tegevuse või tegevusetuse eest kõnealuste riikide vahendite kasutamisel.
               3.   Projektiüksusele liidu, liikmesriikide või kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.”
            
         
               3)
            
            
               Artikli 15 teine lõik asendatakse järgmisega:
               „Otsus kaotab kehtivuse 30. juunil 2016.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 1. juulist 2015.
   
      Brüssel, 2. juuli 2015
      
         
            Nõukogu nimel
         
         
            eesistuja
         
         J. ASSELBORN
      
   
   
      (1)  Nõukogu 3. juuli 2013. aasta otsus 2013/354/ÜVJP Euroopa Liidu politseimissiooni kohta Palestiina aladel (EUPOL COPPS) (ELT L 185, 4.7.2013, lk 12).
   
      (2)  Nõukogu 9. juuli 2014. aasta otsus 2014/447/ÜVJP, millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS) (ELT L 201, 10.7.2014, lk 28).